Järgnev saade on valminud tänu J.Meyeri teenistuspartnerite toele
Kas tahaksid teada rohkem J.Meyeri teenistuse
ja selle tegevuste kohta?
Need armsad naerunäod ütlevad kõik.
Me jagame Kristust
ja anname inimestele teada, kui väga Ta neid armastab.
Me aitame inimesi üle maailma
nagu neid kahte ilusat õde Indias, kes on kogenud Kristuse armastust.
Seega, kes on J.Meyeri teenistuse taga?
Kõik teie, kes te aitate inimesi ja jagate Kristust igapäevaselt.
Muuda elusid juba täna
Osadel hommikutel on kõik hästi
ja teistel mitte nii väga.
Kuid olgem ausad - see, kuidas hommikul ärkad,
mõjutab tohutult kogu su ülejäänud päeva.
Seetõttu tahabki Joyce, et ärkaksid koos Jumala Sõnaga.
Päevasõna 365'ks päevaks,
mis käsitleb iga päev ühte sõna, jagab piiblisalmi ja julgustavat sõna,
et tugevdada su suhet Jumalaga üks päev korraga.
"Ärka koos Jumala Sõnaga" on Joyce'i uus päevasõnade kogum,
mida saad tellida eraanil olevalt kodulehe aadressilt.
Kui ma niimoodi üle kantsli nõjatun, on tegu mu emaliku pilguga.
See on mu parimatest parim...
Sa ju mäletad, mis pilguga su ema sind vaatas?
Palun ära lepi eluga, mis on täis võitlusi ja pinget
ning kus sa püüad parandada midagi, mida vaid Jumal saab parandada.
IGAPÄEVAELU RÕÕMUD
Ütlen nüüd midagi, mida võib-olla ei peaks,
aga ma ütlen seda sellegipoolest.
Küll te hakkame saate, sest olete ju mõistlikud inimesed.
On ilmselge, et peame suhtuma pattu väga tõsiselt.
Tahan selle kohe alustuseks välja öelda.
Kuid samas usun,
et vahel me muretseme teatud asjade pärast liiga palju.
Ma nii väga sooviks,
et oleksin igal hommikul ärgates täiuslik.
Mulle nii meeldiks teha kõiki asju, mida Jumal tahab, et teeksin,
100% õigesti.
See on mu kavatsus igal hommikul ärgates.
See küll ei kesta kaua, kuid ma vähemalt plaanin seda.
Kui paljud teavad,
et me oleme voodist tõustes vägagi pühad?
Ja umbes nii kaua - ärkamise jagu, seda jagubki.
Kuid Jumal näeb su südant!
Ta näeb, et seda soovid.
Nii on ka su südame motiivid palju olulisemad Jumala jaoks,
kui see, et teed siin-seal mõne vea.
Ja niipea, kui teengi midagi valesti,
annab Jumal mulle sellest märku ja ma palun andeks.
Ma ei taha jamada selliste asjadega, vaid ma tahan kasvada ja muutuda.
Samas kannatasin süü- ja hukkamõistu tunde all
väga pikki aastaid.
Paljud naeravad selle üle, kui ütlen,
et ma tundsin, et midagi on korrast ära kui miski polnud korrast ära.
Sest ma olin nii harjunud tundma end halvasti
ja uskusin, et Jumal oli pooleldi koguaeg minu peale pahane.
Nii et...kui vahel tundsingi end pisut paremini,
arvasin kohe, et tegu on mingi patuga.
Sest ma pidin ju end ikka halvasti tundma.
"Tublid kristlased peavad ju end halvasti tundma."
"Oh mind patust inimest!"
Loeme 1. Johannese 2:1:
"Mu lapsed, seda ma kirjutan teile, et te ei teeks pattu..."
Ehk Johannese ütleb:
"Ma kirjutan seda kõike selleks, et te ei teeks pattu."
See on kogu ta kirja mõte.
"Aga kui keegi patustab,
siis on meil eestkostja Isa juures, Jeesus Kristus, kes on õige ja õiglane
ning kes muudab asju Isa tahte järgi iga eesmärgi, mõtte ja teo juures."
Mina ise ei saa muutuda,
aga ma olen Kelleski, kes on seda juba teinud
ja see Keegi elab ka minu sees.
Aamen?
Ma saan aru, et selle mõistmine võtab aega.
Oled hetkel sellise näoga, et...
Need, kes plaksutavad selle peale, juba teavad seda
ja on elevil, sest nad kuulevad seda jälle.
Aga siin on ka sellise näoga inimesi.
Las ma öelda sulle midagi.
Ma tean täpselt, kuidas sa tunned,
sest ka minu jaoks oli hirmuäratav seda uskuda.
Minu jaoks oli hirmutav uskuda, et kui teen midagi valesti,
võin lihtsalt paluda andeks Jumalalt ja minna eluga edasi,
end piinamata ja 2-3 päeva süüd tundmata.
Kuid täna see on tõesti üks asi, millele ma ei raiska enam oma aega,
sest see ei tee midagi muud
kui et vaid hoiab sind jätkuvalt patu lõksus.
Aamen?
Jah, ma võin kahetseda pikka aega, kuid ma ei tunne enam süütunnet.
Seal on suur vahe.
Ma ei taha enam kunagi valmistada Jumalale pettumust
ja tahan teha vaid seda, mida Tema tahab, et teeksin.
Sageli kardetakse sel teemal rääkida, öeldes:
"Sa annad sellega inimestele loa teha pattu."
Tead mis?
Ma tõsiselt kahtlen,
et kui otsiksid viisi, kuidas patustada ja sellest puhta nahaga pääseda,
et sa siis oleks tulnud siia sellele konverentsile täna.
Sest sa tead juba ette, et ma ei toeta patu tegemist.
Aamen?
Osad teist on maksnud suuri summasid,
et siia sõita, ööbida hotellis jne.
Sa ei teinud ju seda selleks, et saada luba patu tegemiseks?
Sa tahad ikka olla inimene, kelleks Jumal on sind loonud
ja ma olen siin, et öelda - Jumal näeb su südant.
Usun, et Jumal eelistaks pigem kedagi,
kel' on tõeliselt hea süda ja kes eksib aegajalt,
kui kedagi, kes käitub täiuslikult,
kuid kelle südame suhtumine on niru.
Aamen?
1. Johannese 1:9 "Kui me oma patud tunnistame,
on tema ustav ja õige, nõnda et ta annab andeks meie patud
ja puhastab meid jätkuvalt kogu ülekohtust."
Usun, et kui Ta jätkuvalt puhastab mind,
siis ma ka jätkuvalt vajan seda.
Roomlastele 8:34 on öeldud, et Jeesus istub Isa paremal käel
tehes meie eest pidevaid eestpalveid.
Järelikult ma siis ka vajan seda, et Ta mu eest pidevalt palvetaks.
Vabadus on üks võrratu asi,
aga samas on see ka tohutu vastutus.
Kui paljud on sellega nõus?
Vabadus ei ütle vaid seda, et võin teha, mida iganes soovin,
aga see ütleb ka, et oma tegude eest tuleb vastutada.
Ja see on üks oluline asi, mis tänapäeva ühiskonnas puudub.
Meil on nii palju inimesi, kes usuvad, et neil on õigus kõike saada.
Inimesed kandideerivad tööle ja tahavad koheselt alustada sealt,
kuhu jõudmiseks kulus teisel 30. aastat.
Ma ei ütle, et kõik on sellised,
aga väga palju on neid, kes ei taha midagi välja teenida,
vaid lihtsalt kohe saada need asjad.
Mina aga ei usu,
et suudaksid eales hinnata asju, mille oled lihtsalt kätte saanud.
Ma ei usu, et see oleks võimalik.
Ma ei usu, et oskaksid hinnata, mida Jumal su heaks teeb,
kui sa pole kunagi pidanud ootama mõne asja saamiseks
või tegema oma osa selle saamiseks.
Jumal lihtsalt ei tegutse selliselt.
Kui sa vaid teaks, kui kaua ma õpetasin ja jutlustasin,
olles ise suurtes rahalistes raskustes
ja mitte kunagi saades raha selle eest.
Täna aga on sisuliselt võimatu leida vabatahtlikke,
kes teeksid midagi tasuta.
Kui te vaid teaks, mida kõike tegema peame,
et leida oma konverentsidele vabatahtlikke.
Vahel tuleb helistada 5000. inimesele, et lõpuks 500. kohale tuleks.
Me peame mõistma,
et me ei pea saama tasu iga liigutuse eest, mida teeme.
Ühtlasi aga peame õppima, kuidas teenida ja anda
ning olla õnnistuseks,
tehes seda kõike kui Issandale.
Seetõttu olen siiralt tänulik kõigile, kes on me teenistustel vabatahtlikeks,
sest ükski teenistus pole võimalik ilma selle eest hoolitsejateta.
Seega, vabadus ei tähenda vaid võimalust teha, mida iganes,
aga see kätkeb endas ka vastutust oma tegude eest.
1. Peetruse 2:16 laiendatud tõlkes:
"Elage otsekui vabad,
ent ärge kasutage oma vabadust pattude ja kurjuse katteks..."
Peetrus ütleb: "Te olete vabad!
Me õpetame teile, et olete vabad;
et Jeesus tuli laskma teid vabaks.
Nii et, minge ja elage vabade inimestena,
aga ärge kasutage oma vabadust tegemaks pattu
ja väärkohtlemaks teisi inimesi."
Tahan tänase ülejäänud aja rääkida sellest,
kuidas olla vaba võitlustest.
Kui oleksin enne tänast teenistust saalis mikrofoniga ringi käinud
ja küsinud teilt, millega te võitlete,
oleks enamus teist hoobilt millegagi lagedale tulnud.
Puudutab see siis abikaasat, lapsi, rahaasju, kaalu teemat, tööd...
Võitlused, võitlused, võitlused.
Kuid me ei peaks võitlema.
Jeesus ei surnud selle nimel,
et oleksime seotud ja pidevalt võitlemas
ning millegagi maadlemas.
Ainus vastumürk võitlustele on uskumine.
Uskumine.
Sest uskumine võimaldab meil astuda Jumala hingamisse,
kus võid olla vaba ja mitte piiratud ning murelik;
kus võid nautida oma elu ja hoolida teistest inimestest.
Võitlused tekkivad aga siis, kui püüame ise millegagi toime tulla,
uskumata Jumalasse või uskudes millessegi muusse.
Ära püüagi teha midagi, mille osas sa ei paluks Jumala abi.
Kõige levinum palve, mida alati paluma peaksime, on:
"Jumal aita!"
Ma ei peaks suutma isegi kokku lugeda,
kui mitu korda päevas me palume Jumala abi.
Tahaks loota, et te ei arva,
et astun siia lavale ilma Jumalalt abi palumata,
sest see pole kohe kindlasti nii.
Ja kui ma peakski kord nii tegema,
siis loodan, et Ta lööb mu lavalt minema.
Olen jutlustanud nii palju kordi,
et inimlikult võiks ju mõelda, et saaksin sellega iga kell hakkama,
kuid tead mis - ma ei taha saada lihtsalt millegagi hakkama,
vaid ma tahan,
et Jumala võidmine oleks mu öeldu üle.
See aga pole võimalik, kui me ei kaasa Jumalat.
Võitlused muudavad su õnnetuks.
Kui võitled,
püüad panna midagi juhtuma, mis tegelikult ei juhtu.
Kui palju aastaid ma püüdsin muuta iseennast, Dave'i ja me lapsi.
Ma vihkasin spordialasid, mis Dave'le meeldisid.
Meil on jaanuaris kuldpulmad
ja ta armastab endiselt neid alasid, olles neid täiendanudki mõne võrra.
Täna ta vaatab pidevalt tennist,
samas kui ise pole seda elu seeski mänginud.
Dave'le on meelepärane kõik, mis veereb ja põrkab.
Ja täna on see OK mu jaoks.
Mul ükskõik.
"Sa tee, mida sa tahad ja ma teen, mida ma tahan.
Eks siis õhtusöögil näeme."
Või "Eks siis hommikul näeme!" Kuis iganes.
Tead miks?
Kuula!
Elu pole väärt elamist, kui oled pidevalt pahane ja närvis
ning muudkui võitled millegagi.
Kui ma niimoodi üle kantsli nõjatun, on tegu mu emaliku pilguga.
See on mu parimatest parim...
Sa ju mäletad, mis pilguga su ema sind vaatas?
Palun ära lepi eluga, mis on täis võitlusi ja pinget
ning kus sa püüad parandada midagi, mida vaid Jumal saab parandada.
Pole midagi hullemat sellest,
kui püüda teha midagi, mida vaid Jumal saab teha.
Aamen.
Ja kui Jumal seda ei tee, ei suuda sina seda ammugi mitte!
Jah, kui Jumal annab sulle midagi teha,
siis tee seda.
Kuid samas Ta annab sulle siis ka Püha Vaimu väe, et seda teha
ja sel juhul pole see ka mingi võitlus.
Ma töötan kõvasti selle nimel, et teha seda, mida ma teen,
kuid ma ei maadle ega võitle sellega.
Jah, aastaid tagasi tegin sedagi.
Kui ma poleks oma stressamisest jagu saanud,
oleksin juba ammu surnud.
Sa pead nautima oma elu.
Kui paljud on maadelnud mõne inimesega?
Kui paljudel on lapsi, kes ajavad teid hulluks?
Tead mis?
Mul on neli last ja ma arvasin, et kolm neist viivad mu lihtsalt hauda.
Olin kindel, et nad ei lahku kunagi kodunt
ega saa iseendaga hakkama.
Et nad ei leia kunagi oma asju üles.
Arvasin, et pean elu lõpuni kandma hoolt me noorima poja eest,
kes on täna 36aastane.
Kogu ta kooliaeg oli ikka väga raske.
Kuid täna on ta me teenistuse tegevjuht.
See on lihtsalt nii naljakas!
Üks me tütardest, kes muudkui kaotas oma asju,
on täna see, kellele ma lausa maksan,
et ta aitaks mul hoida mu enda elu ree peal.
Las ma öelda sulle midagi -
sa muretsed asjade pärast, mida sa ei saa kuidagi muuta,
kuid kui hoopis palvetaksid nende asjade pärast,
oleksid hämmingus, kuidas Jumal korraldab kõik.
Kuula!
Vanusega kaasneb tõsiasi, et sa tead rohkem,
mistõttu me õhkame:
"Kui ma vaid saaks taas olla noor ja teada kõike, mida täna tean."
Kuid asjad ei käi nii.
Üks asi aga, mida saad teha, on jagada oma õpitut kellegi teisega.
Nad võib-olla ei võta sind kuulda, aga püüda ju võib.
Heebrealastele 4:10-11:
"Sest kes läheb tema (Jumala) hingamisse,
see hingab ka ise oma tegudest, väsimusest ja valust
nii nagu Jumal oma tegudest.
Olgem siis agarad sisse minema sellesse (Jumala) hingamisse..."
Ta ütleb siin: "Kui üldse millegagi maadelda,
siis anna endast parim, et leida hingamine Jumalas."
"...et keegi ei langeks ega hukkuks
sellesama uskmatuse ja sõnakuulmatuse eeskujul!"
Nii et usu ja astu Jumala hingamisse.
Uskumine tähendab veendumust või kindlust millegi suhtes.
Tahan jagada midagi väga erilist nüüd.
Sõna "uskuma" on äärmiselt oluline sõna Piiblis.
See on sarnane "usule",
kuid samas on seal ka mõned erinevused.
Usk on miski, mille Jumal meile annab.
Jumal annab igale inimesele oma usu mõõdu.
Nii et, meil on usk
ja me peame otsustama seda kasutada.
Uskumine aga on valiku küsimus,
kätkedes endas rohkesti ka me mõtlemist.
Otsustamist, kuidas ma asju näen ja mida mingi olukorra osas usun.
Nii nagu me püüame uskuda parimat igast inimesest.
Nõnda nagu ma püüdsin saada üle tollest möödunud nädala solvangust,
kus ütlesin Jumalale: "Jumal, ma otsustan uskuda parimat."
See polnud miski, millega Jumal oleks mind täitnud,
vaid ma ise otsustasin uskuda parimat,
kuna Piibel julgustab meid seda tegema.
Nii ma ka tean, et kui olen kahtlustav
ja usun inimestest vaid halvimat,
siis see jääb mind pidevalt piinama.
Kui aga usun parimat,
siis isegi, kui teiste kavatsused on valed,
olen mina siiski rõõmus.
Nii et, tee endale teene ja muuda kasvõi pisutki oma uskumust.
Tahan lihtsalt kohendada su uskumusi veidi.
Aamen?
Kas siin on kedagi, kelle uskumused vajaksid pisut kohendamist?
Pisut kohendamist.
Sõna "uskuma"
kasutatakse kõige enam evangeeliumites
ja seda eriti veel Johannese evangeeliumis.
Matteus kasutab sõna "uskuma" 10. korda,
Markus ka 10. korda,
Luukas 9. korda
ja Johannes 99. korda.
99. korda.
Huvitav aga on see,
et tema oli ju see, kes suhtles pidevalt Jeesusega
ja nõjatas oma pea Ta rinnale.
Ühtlasi nimetas ta end jüngriks, keda Jeesus armastab.
On see alles enesekindlus!
Kujutad sa ette,
et ma kirjutaks midagi sellist mõnes enda raamatus?
Taavet oli ka vägagi enesekindel,
nimetades end mitmeid kordi Jumala võituks.
Mis juhtuks, kui kuulutaksin täna: "Ma olen Issanda võitu -
jünger, keda Ta armastab."
Te oleks mind koheselt valmis kividega loopima
ja minema koju.
Kuid nad oli nii kindlad endas ja tead, kust see pärines?
Osadusest Jumalaga!
Jumalaga koos aja veetmisest.
Mitte käskude-keeldude täitmisest,
vaid usust, et Tema suudab teha midagi head nende läbi.
"Aga ma pean ju püüdma, Joyce!"
Ma ei väidagi, et me ei peaks vahel pingutama,
kuid iseenese jõus ja Püha Vaimu väes pingutamisel
on suur vahe.
Kui hakkad millegagi võitlema või tunned, et oled närvis,
siis tea kohe praegu, et tegutsed lihalikul moel.
Sa oled astunud armu alt välja ja läinud üle lihalikele tegudele,
püüdes kõike ise teha
ja olles tagasi "mina, mina, mina" juures.
99. korda!
Nad ei suutnud teda isegi tappa!
Nad püüdsid teda õlis keeta, kuid ei suutnud!
See on ajalooline fakt, et nad ei suutnud teda tappa.
Samas on huvitav tõsiasi see,
et me kuuleme elus rohkem tegijatest kui uskujatest.
Peetrus...
Ma ei väida nüüd, et ta polnud uskuja - kohe kindlasti oli,
kuid Peetrus oli rohkem tegutseja.
"See asi on vaja korda ajada!"
Ja ma isiklikult arvan, ilma, et Piibel seda kuskil väidaks,
et Johannes käis Peetrusele ikka täiega pinda.
Peetrus mõtles kindlasi: "Kas sa ometi teeksid ka midagi?"
Mina olin alati pigem tegutseja ja Dave pigem uskuja.
Ja isegi, et oled eeldavasti minust palju rohkem kuulnud,
siis mina olin see, kes võitles, samal ajal kui Dave oli vana rahu ise.
"Ikka mina olen see, kes peab kõige eest hoolt kandma!"
Ma muudkui tormasin ringi ja püüdsin kõike korraldada,
samas kui Dave uskus lihtsalt Jumalat.
Peetrus oli kõige võimukam isiksus,
aga Johannesel oli kõige lähedasem suhe Jeesusega.
Sa ole pigem ettevaatlik nende vaiksetega!
See, et sa oled lärmakas ja et sul on koguaeg midagi öelda,
ei tähenda veel, et sul on midagi, mida sel vaiksel sellil pole.
Tema ja Jeesuse vahel võib olla midagi,
mida sa ei suuda ettegi kujutada.
Mulle meeldib mõte: "Uskumises peitub rahu ja rõõm."
Roomlastele 15:13
"Aga lootuse Jumal täitku teid kõige rõõmu ja rahuga usus,
et teil oleks küllaga lootust Püha Vaimu väes!"
Las ma lõpetada paari väitega.
Millesse sa siis peaks uskuma?
Mida ma soovitaks sul uskuda?
Esiteks - usu, et Jumal on hea.
Jumal on hea kogu aeg.
Mis iganes hulle asju su elus ka ei toimuks -
Jumal on siiski hea.
Ühtlasi usu ka, et see asi laheneb varem või hiljem.
See laheneb.
Su lapsed saavad suureks
ja saavad suure tõenäosusega kenasti hakkama.
Ma ei saa väita, et nende elus ei võiks tulla ette probleeme,
kuid mu lapsed kukkusid täitsa hästi välja,
isegi, et imestan selle üle ikka veel.
Aamen?
Usu, et Jumal on suurem kui su probleemid
ja Temaga koos pole miski võimatu.
Usu, et su läbimurre võib saabuda iga kell.
Usu, et kuuled Jumalat
ja ära ütle enam kunagi: "Kui ma vaid kuuleks Jumalat!"
Ära kunagi ütle nii!
Ütle pigem: "Ma kuulen Jumalat ja olen juhitud Püha Vaimu poolt."
Sest sa saad seda, mida usud.
Usu, et Jumal on kuulnud su palveid ja oota Tema vastuseid.
Usu, et Jumala tervendav vägi toimib su ihus
ja su olukord muutub iga päevaga paremaks.
Usu, et Jumala soosing on sinuga, kuhu iganes sa ei läheks
ja et sa ei pea pingutama teiste heakskiidu nimel.
Las Jumal anda sulle oma soosingu.
Usu, et Jumal on tegutsemas sinus, su elus ja su lähedaste eludes
ning sa oled pidevas muutumises, muutudes üha paremaks ja paremaks.
Ja lõpetuseks - usu, usu, usu. Aamen.
Võid ju olla vaba võitlustest, kuid üksi sa ikkagi hakkama ei saa.
Tõeline vabadus tuleb vaid Jumala Sõna uurimisest
ja isiklikust suhtest Jeesuse Kristusega.
Täna pakume sulle 4. CD seeriat "Elades täielikus vabaduses".
Ma ei tea, kas su elus on mingeid sidumisi,
kuid enamus meist maadleb millegagi.
Jeesus aga suri selle eest, et võiksime olla vabad
ja omada imelist ning nauditavat elu.
Usun, et see õpetus on sulle abiks.
See on oluline valdkond, milles võid leida tõelise vabanemise,
kui loodad Jumalale.
Ammuta endasse Jumala Sõna ja liigu ikka edasi!
Kena päeva!
Elus tuleb ikka ette raskusi,
kuid need ei saa sind tagasi hoida, kui sa ise ei lase sel sündida.
Jumala abiga võid murda neist läbi ja nautida vabadust täis elu.
Jeesus on meid juba kõigest vabaks teinud.
See, mida usume, määrab ära selle, kuidas elame.
Õpid "Elades täielikus vabaduses" kaudu,
kuidas toetuda Pühale Vaimule, langetada paremaid otsuseid,
saada tagasi oma rõõm ning elada välja oma saatus.
Mulle meeldib sõna "vabadus". Sulle ju ka?
Hakka elama täies vabaduses, tellides endale selle materjali,
kasutades ekraanil olevat tellimisinfot.
Preili.
On ka lihtsamaid viise, kuidas Joyce'i "kaasas kanda".
Vaata ta saate värskemaid osasid või loe ta päevasõnu
J.Meyeri teenistuse äpi kaudu, mis on tasuta allalaaditav juba täna!
Täname kõiki oma sõpru ja partnereid.
Üheskoos saame jagada Kristuse armastust üle maailma.
Võta meiega ühendust, et saada rohkem infot meie kohta
ja külasta meie kodulehekülge.
Hakka meie partneriks,
et jagada koos meiega Kristuse armastust üle maailma.
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele.